钦定古今图书集成/明伦汇编/官常典/第292卷 > 耶律敌禄
## 钦定古今图书集成/明伦汇编/官常典/第292卷 > 耶律敌禄

按《辽史》本传：敌禄，字阳隐，孟父楚国王之后。性质直，
多膂力。察割作乱，敌禄闻之，入见寿安王，慷慨言曰：
“愿得精兵数百破贼党。”王嘉其忠。穆宗即位，为北院
宣。使。上以飞狐道狭，诏敌禄广之。明年，将兵援河
东，至太原，与汉王会于高平，击周军，败之，仍降其众。
忻、代二州叛，将兵讨之。会耶律挞烈至，败周师于忻
口。师还，卒。